Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 113

b) Műszaki mentési és katasztrófaelhárítási tevékenység témából: Definíciós szinten: — a műszaki mentés és katasztrófaelhárítási tevékenységet meghatározó szabályozások előírásait, a kárfelszámolás előkészítésének rendjét, az életmentés és a beavatkozás szabályait, — a katasztrófa elleni védelem, az elemi csapások, ipari balesetek jellemzésével, felszámolásával összefüggő fogalomrendszert. Rendezési szinten: — a tűzoltóság műszaki mentési feladatait, csoportosítási elveit, — az épületkárok jellemzését, a beavatkozás általános szabályait, — a közművekben történt balesetek csoportosítását, a beavatkozás szabályait, — a közúti, kötöttpályás, légi, vízi balesetek rendszerezését, jellemzését, a beavatkozás rendjét; a forgalmat akadályozó járművek, tárgyak eltávolításának módszereit, lehetőségeit, — a vízből és a jég alól mentés sajátosságait, — a tűzoltói tevékenységet tűz- és robbanásveszély esetén, — a veszélyes és (ártalmas) anyagokat termelő, szállító, feldolgozó objektumok, eszközök baleseteinek jellemzését, a beavatkozás szabályait, — a tűzoltóság feladatait a környezetet veszélyeztető források felszámolásakor. Jártasság szinten: — a műszaki mentésre, katasztrófaelhárításra a tűzoltóság rendelkezésére álló, vagy az általa igénybe vehető felszereléseket, anyagokat, — a káreset sajátosságainak figyelembevételével a vonatkozó utasításokat, szabályzatokat.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes